Kenethus Lapatin
Kenethus Lapatin, vulgo plene Kenneth Dean Shapiro Lapatin (natus anno 1961) est curator adsociatus antiquitatum apud Museum Getty. Alumnus est universitatum Californiensis Berkeleiensis, ubi doctoratum meruit, et Oxoniensis; eruditus est archaeologiae Italicae et Graecae aevo aëneo necnon Classico. Praecipue artibus luxuriae studet operumque subditiciorum diagnosi. Inter ruinas urbium Caesareae Maritimae, Romae, Corinthi laboravit. Apud Institutum Archaeologicum Americanum est praelector Joukowski anni 2009/2010; concilio conditorio Lexici iconographici mythologiae Classicae participat.